Dawn mingħalihom li jistgħu jibqgħu għaddejjin jinjoraw lil kulħadd ċens perpetwu: iżda l-verità hi li għad jasal mument meta jkollhom jagħmlu l-kontijiet. Illum il-Parlament Ewropew għadda riżoluzzjoni li permezz tagħha talab li ssir inkjesta pubblika internazzjonali u indipendenti dwar l-assassinju ta' Daphne Caruana Galizia u dwar l-istejjer li kienet qiegħda tinvestiga. Talab ukoll lill-membri tal-Gvern biex iċedi l-kawżi ta' libell li kienu saru kontriha u li ntirtu mill-membri tal-familja tagħha. Talab li ssir investigazzjoni dwar il- Panama Papers u dwar 17 Black. Talab lil Malta tirtira l-iskema tal-bejgħ tal-passaporti. Dawn huma t-talbiet li tas-soċjetà ċivili ilhom jagħmlu lill-gvern għal xhur sħaħ. U l-gvern għal xhur sħaħ ilu jinjora lil kulħadd. Kemm il-qrati kif ukoll l-istituzzjonijiet ma kinux ta' wens minkejja li kellhom is-saħħa u d-dmir li jieqfu kontra l-abbuż tal-poter. Minflok dawn ilkoll għenu biex il-gvern jibqa' jġib l-iskużi biex ma jagħmel xejn. Bosta huma dawk li ma baqgħux jagħmlu l-mistoqsijiet. Bosta huma dawk li tilfu l-interess. Bosta huma dawk li qatgħu qalbhom. Proprju dan hu li jridu l-kriminali. Iżda m'humiex daqshekk trankwilli daqskemm jixtiquk taħseb li huma. Ir-rapport GRECO tal-Kunsill tal-Ewropa dwar il-korruzzjoni f'Malta issa ilu f'idejhom għal ġranet sħaħ. Dan ir-rapport jafu ben tajjeb x'fih. S'issa qed jagħmlu użu mid-diskrezzjoni tagħhom (diskrezzjoni wżata fl-imgħoddi mill-Ungerija u mill-Belarus biss) biex ma jixxandarx dan ir-rapport. Tabilħaqq ikun imbarazzanti wisq għalihom jekk dan ir-rapport jixxandar. Is- survey Moneyval tal-Kunsill tal-Ewropa dwar kwistjonijiet finanzjarji jidher li hu wkoll wieħed kontroversjali għaliex Edward Scicluna qed jilqa' bil-quddiem billi jgħid li David Casa ikun jaħti jekk ikun hemm riżultat negattiv. Hu x'inhu, ikun il-Ministeru tiegħu li jkollu jerfa' r-responsabbiltà għall-fallimenti dwar kontrolli fuq il-ħasil tal-flus. Għax ma' wiċċhom issa hemm il-vot diżastruż tal-lum fil-Parlament Ewropew, il-membri ewroparlamentari tal-Labour waħħlu fuq it-tradiment u l-vittimizzazzjoni ta' Malta mill-maġġoranza. Dawn kien wiegħdu li Malta ser tkun "l-aqwa fl-Ewropa" iżda issa t-tifħir qed naqilgħuh biss mill-qlafat. Matteo Salvini tgħidx kemm ifaħħarna. U meta jibdew ifaħħruna politiċi illiberali neo-faxxisti, malajr nintebħu li nkunu missejna qiegħ ieħor. Il-Partit tas-Soċjalisti Ewropej ivvota ma' maġġoranza skjaċċjanti fil-Parlament Ewropew li kkundannat iż-żebliegħ tas-saltna tad-dritt f'Malta u t-theddid lill-ġurnalisti grazzi għall-imġieba tal-gvern fil-konfront tal-assassinju ta' Daphne Caruana Galizia. Hekk kif tinħatar Kummissjoni Ewropea ġdida, ma tkunx ħaġa kbira jekk Joseph Muscat jaħtar lilu nnifsu bħala Kummissarju. U għaliex okkupa l-kariga ta' Prim Ministru, x'aktarx ukoll li jiġi nominat bħala Viċi President tal-Kummissjoni. Jindilek biż-żejt tiegħu stess. Iżda l-verità wara d-dikjarazzjonijiet u tar-riżoluzzjonijiet tal-Parlament Ewropew m'hix ser titħassar. Lanqas ma se titħassar jew tinħanaq il-karba għat-twettiq tal-ġustizzja. Previous: Inqaleb kollox ta' taħt fuq Next: Inkjesti li ma jixxandrux window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Kundanni ġodda mill-Parlament Ewropew: Joseph se jagħti widen?